Mikki Kendall

Mikki Kendall (Chicago, Ameriketako Estatu Batuak, 1976ko urriaren 23a) idazlea eta ekintzailea, emakume beltzek pairatzen duten misoginia eta arrazakeria salatzen duena. Eleberriak zein ez fikziozko liburuak argitaratu ditu.

 Bizitza 
Chicagoko, Illinois, Hyde Park auzoan hazi zen. Idazketa eta argitalpen ikasketak egin ondoren, Estatu Batuetako Armadan aritu zen 2013ra arte. Orduan, Beteranoen Arloko Saila utzi eta idazteari ekin zion, lanaldi osoan.

Egun, saiakerak eta kultur kritikak egiten ditu, eta bere artikuluak egunkari desberdinetan argitaratzen dira, besteak beste, The Guardian, The Boston Globe, NBC News, The Washington Post, Bustle, Essence eta Eater-en. NPR, Al Jazeera eta BBC kateetan agertu da, kultur iruzkinak egiten.

Black Twitter deritzonaren kide ezaguna da, hau da, Twitter Beltza. #SolidarityIsForWhiteWomen (emakume zurientzat da elkartasuna) bezalako traola biralen bitartez mugimendu feministaren arrazakeria kritikatu izan du, baita neska beltzen hipersexualizazioa #FastTailedGirls (buztan azkarreko neskak) esamoldearen bitartez edota #FoodGentrification, elikagai tradizionalen marjinazioari buruzkoa.

Literatur obrari dagokionez, Hidden Youth (2016) (gaztetasun ezkutua) izeneko antologia editatu zuen. Horrez gain, Amazons, Abolitionists, and Activists: A Graphic History of Women’s Fight for Their Rights (2019) eleberri grafikoa sortu zuen, baita Hood Feminism: Notes From the Women That a Movement Forgotten saiakera idatzi ere, gaztelaniaz Feminismo de barrio (Capitán Swing, 2021) bezala itzuli dena. Azken honetan, mugimendu feminista kritikatzen du zuriak ez diren emakume eta komunitateen ardurak alde batera uzteagatik, besteak beste, pobrezia, etxebizitza, arreta medikoa eta arrazakeria lehen mailako ardurak izan beharko liratekeela defendatzen du.

 Sariak eta aitortzak 

 2017an Elikagaien gaineko Kazetarien Elkartearen saria jaso zuen, elikagaien gaineko saiakera onenari, "Hot Sauce in Her Bag: Southern Black identity, Beyoncé, Jim Crow, and the pleasure of well-seasoned food" lanagatik.

 Ikus, gainera 

 Antirrazismo
 Intersekzionalitate

 Erreferentziak 

 Kanpo estekak 

Kategoria:Gizabanako biziak
Kategoria:1976ko jaiotzak
Kategoria:Chicagotarrak
Kategoria:Emakume idazleak
Kategoria:XXI. mendeko emakume idazleak
Kategoria:Ameriketako Estatu Batuetako idazleak
Kategoria:Ameriketako Estatu Batuetako aktibistak
Kategoria:Afro-estatubatuarrak